A ROKINO FILMKLUB-ban 

2012. április 10-én (kedden) 17.30 órakor 

Julie Taymor                                          
                                          
                                         FRIDA  
című mexikói filmdráma (2002) kerül levetítésre. 

                                                                                   Helyszín: a MEOSZ székháza, Budapest 
San Marco u. 76. sz. alatt 
(akadálymentes, parkolási lehetőség van).  
           							A részvétel ingyenes.

Frida Kahlo egyéni hangvételű, szenvedélyes mexikói festőnőként ismerjük.  Apai nagyszülei Magyarországról települtek át Németországba, Frida apja, innen vándorolt ki Mexikóba. Első felesége halála után egy spanyol-indián nőt vett feleségül, ebből a házasságból született Frida. A lány kisgyermekként gyermekbénulásban (poliomelitiszben) betegedett meg, tizennyolc évesen súlyos balesetet szenvedett, a busz, amelyen utazott, villamossal ütközött és egy fémrúd gyakorlatilag felnyársalta. Fridát hónapokra gipszfűzőbe zárták, újra kellett tanulnia járnia. Az unalom és a fájdalom elől menekülve kezdett festeni. 1928-ban csatlakozott az önálló mexikói kultúra megteremtését célul kitűző művészek csoportjához. Ekkor ismerkedett meg Diego Riverával, a neves festővel, akihez 1929-ben férjhez ment. Hatására kezdett el komolyan festeni, lépett be a Mexikói Kommunista Pártba. Rivérának rendszeresen voltak házasságon kívüli kapcsolatai, így Frida is feljogosítva érezte magát, hogy nyílt viszonyt folytasson, jó néhány ismert és kevésbé ismert férfival és nővel. Harminc éves kora után lett férjétől is független, elismert művész. Gyakran panaszkodott fájdalomról, a baleset következményeként. 43 évesen kényszerült kerekesszékbe, 46 évesen amputálták a jobb lábát. 47 évesen halt meg, tüdőgyulladásban.
Ahogy egészsége és fizikai állapota romlott, úgy az életkedve is, többször  átesett mély, depresszív időszakokon.                                              

Teával, zsíros/vajas kenyérrel várjuk a résztvevőket a
filmvetítésre, illetve a filmvetítés utáni közös beszélgetésre! 
Moderátor: Váraljai Erzsébet 
                                                                                                                                                                                      
Ha szeretné folytatni a beszélgetést a látottakról,
a www.meosz.hu/index_30.php  ROKINO Filmklub
fórumán megteheti!
A műsorváltoztatás jogát fenntartjuk.
Küldd tovább a hírlevelet!
Jó szórakozást kíván: Dr. Hegedűs Lajos, a MEOSZ elnöke